pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ประวิตรฯ ยืนยันดูแลสถานการณ์ค่าความเค็มน้ำอยู่ในเกณฑ์ที่กำหนด สั่งการทุกหน่วยงานดูแลน้ำอุปโภคบริโภคให้เพียงพอตลอดฤดูแล้ง วอนประชาชนใช้น้ำประหยัด และปลูกพืชใช้น้ำน้อย
วันศุกร์ที่ 10 มกราคม 2563
พลเอก ประวิตรฯ ยืนยันดูแลสถานการณ์ค่าความเค็มน้ําอยู่ในเกณฑ์ที่กําหนด สั่งการทุกหน่วยงานดูแลน้ําอุปโภคบริโภคให้เพียงพอตลอดฤดูแล้ง วอนประชาชนใช้น้ําประหยัด และปลูกพืชใช้น้ําน้อย
พลเอก ประวิตร วงษ์สุวรรณ รองนายกรัฐมนตรี มอบนโยบายขับเคลื่อนกองอํานวยการน้ําแห่งชาติ ยืนยันดูแลค่าความเค็มน้ําอยู่ในเกณฑ์ที่กําหนด สั่งการทุกหน่วยงานดูแลน้ําอุปโภคบริโภคให้เพียงพอตลอดฤดูแล้ง วอนประชาชนใช้น้ําประหยัด และปลูกพืชใช้น้ําน้อย
วันนี้ (10 ม.ค.63) เวลา 10.00 น. ณ อาคารจุฑามาศ ชั้น 4 สํานักงานทรัพยากรน้ําแห่งชาติ ถนนวิภาวดีรังสิต กรุงเทพฯ พลเอก ประวิตร วงษ์สุวรรณ รองนายกรัฐมนตรี เป็นประธานเตรียมเปิดกองอํานวยการน้ําแห่งชาติ โดยมี ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ พร้อมด้วยผู้แทนหน่วยงานที่เกี่ยวข้องด้านน้ําเข้าร่วมและรับฟังนโยบายการขับเคลื่อนการทํางานของกองอํานวยการน้ําแห่งชาติ พร้อมประชุมทางไกลผ่านจอภาพ (Video Conference) เพื่อร่วมติดตามสถานการณ์ภัยแล้งในพื้นที่ของหน่วยงานต่าง ๆ อาทิ กรมอุตุนิยมวิทยา กรมป้องกันและบรรเทาสาธารณภัย กรมชลประทาน เป็นต้น
โอกาสนี้ รองนายกรัฐมนตรี ได้มอบนโยบายขับเคลื่อนการทํางานของกองอํานวยการน้ําแห่งชาติ โดยเน้นถึงการดําเนินการระยะสั้น และระยะกลาง ส่วนระยะยาว ติดตามสถานการน้ําอย่างต่อเนื่องและทันเหตุการณ์ และบูรณาการการทํางานร่วมกันเพื่อให้การปฏิบัติงานเป็นไปในทิศทางเดียวกัน ตลอดจนควบคุมการระบายน้ําและจัดสรรน้ําให้เพียงพอต่อการอุปโภคบริโภคของประชาชนเป็นอันดับแรก
พร้อมทั้งให้ติดตามสถานการณ์การเพาะปลูกข้าวของเกษตร ควบคุมการเพาะปลูกข้าวนาปรังตามปริมาณที่กําหนดอย่างเหมาะสม ขณะเดียวกันให้ทุกหน่วยงานที่เกี่ยวข้องเร่งแก้ปัญหาน้ําเค็มทั้งในลุ่มเจ้าพระยาและบางประกง โดยควบคุมการปิดเปิดเขื่อนเจ้าพระยา ประตูระบายน้ําคลองลัดโพธิ์ให้เต็มประสิทธิภาพ เพื่อช่วยผลักดันน้ําเค็ม รวมทั้งนําน้ําจากลุ่มน้ําแม่กลองมาใช้ผลักดันน้ําเค็มอีกทางหนึ่ง ยืนยันว่า ขณะนี้ยังสามารถดูแลควบคุมค่าความเค็มของน้ําอยู่ในเกณฑ์ที่กําหนด ( ไม่เกิน 0.25 กรัม/ลิตร)
สําหรับพื้นที่เพาะปลูกข้าวนาปรังมากกว่าแผนที่กําหนดนั้น ได้มอบหมายให้กระทรวงเกษตรและสหกรณ์ และกระทรวงมหาดไทยร่วมหามาตรการลดผลกระทบ ชดเชยและเยียวยา โดยให้เป็นไปตามกฎหมายและระเบียบที่เกี่ยวข้อง พร้อมมอบหมายให้ทีมโฆษกกองอํานวยการน้ําแห่งชาติ เป็นผู้แถลงการณ์ข่าวอย่างเป็นทางการในทุกสัปดาห์ เพื่อแจ้งข่าวประชาสัมพันธ์ให้ประชาชนและสื่อมวลชนได้รับทราบถึงสถานการณ์น้ําและการดําเนินการต่าง ๆ ของกองอํานวยการน้ําแห่งชาติ เพื่อให้สามารถผ่านพ้นวิกฤตภัยแล้งปีนี้ไปให้ได้
นอกจากนี้ รองนายกรัฐมนตรี ได้กําชับให้ทุกหน่วยงานประชาสัมพันธ์ทําความเข้าใจกับประชาชนและเกษตรกรได้รับทราบถึงสถานการณ์น้ําและภัยแล้งด้วย เพื่อให้ทุกคนเตรียมรับมือกับสถานการณ์และร่วมกันใช้น้ําอย่างประหยัด และเพาะปลูกพืชการเกษตรที่ใช้น้ําน้อย พร้อมสั่งการให้เตรียมการขุดบ่อน้ํา แก้มลิง ไว้รองรับน้ําในหน้าฝนเพื่อเก็บกักน้ําไว้ใช้ในฤดูแล้งในปีต่อไป
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ให้การตอนรับ คณะผู้แทนหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
วันอังคารที่ 19 พฤศจิกายน 2562
ทส. ให้การตอนรับ คณะผู้แทนหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
ทส. ให้การตอนรับ คณะผู้แทนหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
ทส. ให้การตอนรับ คณะผู้แทนหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT)
กระทรวงทรัพยากรธรรมชาติและสิ่งแวดล้อม เดินหน้าขับเคลื่อนนโยบายรัฐบาลที่สนับสนุนการร่วมลงทุน ระหว่างรัฐและเอกชน (Pubic Private Partnership: PPP) ตามยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตร ต่อสิ่งแวดล้อม เพื่อการพัฒนาที่ยั่งยืนในทุกมิติ ทั้งมิติด้านสังคม เศรษฐกิจ สิ่งแวดล้อม โดยรัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับประธานและคณะผู้แทนหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT) เมื่อวันที่ ๑๕ พฤศจิกายน ๒๕๖๒ โดยรัฐมนตรีฯ เน้นย้ําถึงความร่วมมือกับทุกภาคส่วนในการจัดการมลพิษทางอากาศ โดยเฉพาะ PM2.5 การจัดการปัญหาขยะในการรณรงค์สร้างจิตสํานึกการลดขยะ ต้นน้ํา-กลางน้ํา-และปลายน้ํา อย่างต่อเนื่องกว่า ๔ เดือน ได้รับทราบผลสําเร็จมาอย่างต่อเนื่อง และล่าสุดเป็นที่น่ายินดีอย่างยิ่ง ที่ทราบว่าขยะที่เกิดจากกิจกรรมการลอยกระทงในปีนี้ มีจํานวนลดลงมากถึงร้อยละ ๔๐ เมื่อเทียบกับปีที่แล้ว โดยร้อยละ ๙๐ ทําจากวัสดุที่เป็นมิตรต่อสิ่งแวดล้อม ซึ่งแสดงถึงความห่วงกังวลของคนไทยที่มีต่อสิ่งแวดล้อม ถือเป็นก้าวกระโดดที่สําคัญของสังคมไทย นอกจากนี้ยังได้รับความร่วมมือจากกลุ่มธุรกิจรายใหญ่ของไทยกว่า ๕๐ เครือข่ายค้าปลีก รวมไปถึงห้างสรรพสินค้าใหญ่ และห้างร้านต่างๆ จะงดการให้ถุงพลาสติกแบบใช้ครั้งเดียวทิ้ง ภายในในวันที่ ๑ มกราคม ๒๕๖๓ และออกกฎหมายในปี ๒๕๖๔ ในโอกาสนี้ คณะผู้แทนหอการค้าร่วมต่างประเทศในประเทศไทย ได้แสดงเจตจํานงและความพร้อมที่จะให้คําปรึกษาและดําเนินงานร่วมกับกระทรวงทรัพยากรธรรมชาติ เพื่อสนับสนุนการผลิตและบริโภคที่เป็นมิตรกับสิ่งแวดล้อม การลดผลกระทบจากการเปลี่ยนแปลงสภาพภูมิอากาศ การส่งเสริมให้เกิดเศรษฐกิจหมุนเวียน รวมถึงการเพิ่มประสิทธิภาพในการจัดการน้ําอย่างยั่งยืน การจัดการมลพิษทางอากาศ การจัดการปัญหาขยะพลาสติก และการประเมินผลกระทบสิ่งแวดล้อม
รัฐบาลไทย-ข่าวทำเนียบรัฐบาล-นายกรัฐมนตรีเผยไม่ได้เข้าไปก้าวล่วงการทำโพลสำรวจความคิดเห็น ระบุเป็นเพียงช่องทางการรับฟังความคิดเห็นของประชาชน
วันอังคารที่ 30 มกราคม 2561
นายกรัฐมนตรีเผยไม่ได้เข้าไปก้าวล่วงการทําโพลสํารวจความคิดเห็น ระบุเป็นเพียงช่องทางการรับฟังความคิดเห็นของประชาชน
นายกรัฐมนตรีเผยไม่ได้เข้าไปก้าวล่วงการทําโพลสํารวจความคิดเห็น ระบุเป็นเพียงช่องทางการรับฟังความคิดเห็นของประชาชน
วันนี้ (30 มกราคม 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีโพลสํารวจความคิดเห็นว่า เป็นเพียงช่องทางการรับฟังความคิดเห็นของประชาชน ซึ่งไม่ได้เข้าไปก้าวล่วงการสํารวจความคิดเห็น แต่ประเด็นของปัญหาคือจุดมุ่งหมายของโพลสํารวจความคิดเห็นเมื่ออ่านคําถามก็จะรู้ว่าทํามาเพื่ออะไร ด้วยเจตนาที่ดีหรือไม่ดี
----------------------------------
รัฐบาลไทย-ข่าวทำเนียบรัฐบาล-พิธีทำบุญตักบาตรเนื่องในโอกาสวันขึ้นปีใหม่ พุทธศักราช 2561
วันพุธที่ 3 มกราคม 2561
พิธีทําบุญตักบาตรเนื่องในโอกาสวันขึ้นปีใหม่ พุทธศักราช 2561
รัฐมนตรีว่าการกระทรวงอุตสาหกรรม ร่วมพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2561
วันนี้ (3 มกราคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2561 โดยมีพลเอกประยุทธ์ จันทร์โอชา นายกรัฐมนตรี ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-รัฐบาลเดินหน้าปราบทัวร์ศูนย์เหรียญ ยึดประโยชน์ชาติเป็นสำคัญ
วันศุกร์ที่ 17 พฤศจิกายน 2560
รัฐบาลเดินหน้าปราบทัวร์ศูนย์เหรียญ ยึดประโยชน์ชาติเป็นสําคัญ
เพื่อคุ้มครองไม่ให้นักท่องเที่ยวต่างชาติที่เข้ามาถูกหลอก และได้รับบริการที่ไม่เป็นธรรม อีกทั้งคุ้มครองผู้ประกอบการท่องเที่ยวชาวไทยที่สูญเสียรายได้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าปราบปรามทัวร์ศูนย์เหรียญอย่างต่อเนื่อง โดยยึดหลักดําเนินการอย่างตรงไปตรงมาและไม่เลือกปฏิบัติ ทําให้สามารถดําเนินคดีกับบริษัทและห้างร้านที่กระทําผิดจํานวนมากตาม พ.ร.บ.ธุรกิจนําเที่ยวและมัคคุเทศก์และ พ.ร.บ.แข่งขันทางการค้า นอกจากนี้ ยังได้นําข้อมูลข้อร้องเรียนจากนักท่องเที่ยว เช่น นักท่องเที่ยวชาวจีน ซึ่งได้แจ้งข้อมูลผ่านหน่วยงานของจีนที่ทํางานร่วมกับทางการไทยไปปรับปรุงแก้ไขให้ดีขึ้นด้วย ทั้งการบริการที่ไม่ได้มาตรฐาน การขอคืนสินค้าหรือบังคับให้ซื้อสินค้าและบริการ เป็นต้น โดยการท่องเที่ยวจีนได้ยกโมเดลของไทยที่บังคับใช้กฎหมายอย่างจริงจังเป็นต้นแบบให้แก่ประเทศอื่น ๆ ซึ่งผลจากการดําเนินการดังกล่าวทําให้ไทยมีรายได้จากนักท่องเที่ยวเพิ่มขึ้นเป็นอันดับที่ 3 รองจากสหรัฐฯ และสเปน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมท่าอากาศยานประชาสัมพันธ์ ท่าอากาศยานที่เปิดให้บริการวันที่ 12 พฤษภาคม 2563
วันอังคารที่ 12 พฤษภาคม 2563
กรมท่าอากาศยานประชาสัมพันธ์ ท่าอากาศยานที่เปิดให้บริการวันที่ 12 พฤษภาคม 2563
# ก่อนเดินทางตรวจสอบประกาศ/ เงื่อนไขจังหวัดปลายทางทุกครั้ง
# อย่าลืมสวมหน้ากากอนามัยตลอดการเดินทาง
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดการอบรมหลักสูตร “การพัฒนาวิทยากรแกนนำเพื่อการใช้ประโยชน์จากเน็ตประชารัฐ”
วันพุธที่ 22 พฤศจิกายน 2560
ปลัดกระทรวงดิจิทัลฯ เปิดการอบรมหลักสูตร “การพัฒนาวิทยากรแกนนําเพื่อการใช้ประโยชน์จากเน็ตประชารัฐ”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการอบรมหลักสูตร “การพัฒนาวิทยากรแกนนําเพื่อการใช้ประโยชน์จากเน็ตประชารัฐ” ภายใต้โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ (เน็ตประชารัฐ) รุ่นที่ 1 โดยกระทรวงดิจิทัลฯ ร่วมกับสํานักงานส่งเสริมการศึกษานอกระบบและการศึกษาตามอัธยาศัย (กศน.) และสถาบันวิชาการทีโอทีจัดกิจกรรมการสร้างการรับรู้การใช้ประโยชน์จากเน็ตประชารัฐขึ้น เพื่อเพิ่มความรู้ด้านดิจิทัลและให้ข้อมูลเกี่ยวกับเน็ตประชารัฐ รวมทั้งการส่งเสริมการใช้งานเน็ตประชารัฐแก่วิทยากรแกนนําเน็ตประชารัฐ เพื่อให้ทําหน้าที่ในการสร้างความรู้ความเข้าใจเกี่ยวกับเน็ตประชารัฐและการใช้งานอินเทอร์เน็ตในระดับพื้นฐานให้กับกลุ่มผู้นําชุมชนจาก 24,700 หมู่บ้าน ตลอดจนสามารถต่อยอดการเรียนรู้และสร้างประโยชน์ได้ด้วยตนเอง พร้อมรับกับการเปลี่ยนแปลงเทคโนโลยีดิจิทัลที่รวดเร็วอย่างรู้เท่าทัน โดยการจัดอบรมหลักสูตรดังกล่าว แบ่งเป็น 5 รุ่น ใน 5 ภูมิภาคทั่วประเทศ สําหรับพิธีเปิดการอบรมฯ ครั้งนี้ จัดขึ้นเมื่อวันที่ 20 พฤศจิกายน 2560 ณ สถาบันวิชาการทีโอที ถนนงามวงศ์วาน อําเภอเมือง จังหวัดนนทบุรี
*************************
รัฐบาลไทย-ข่าวทำเนียบรัฐบาล-กรมการข้าวชี้แจงกรณีโรงสีจังหวัดพิจิตร ประสบภาวะวิกฤติหยุดรับซื้อข้าว ปิดกิจการเนื่องจากขาดทุน
วันจันทร์ที่ 24 กันยายน 2561
กรมการข้าวชี้แจงกรณีโรงสีจังหวัดพิจิตร ประสบภาวะวิกฤติหยุดรับซื้อข้าว ปิดกิจการเนื่องจากขาดทุน
กรมการข้าวชี้แจงกรณีโรงสีจังหวัดพิจิตร ประสบภาวะวิกฤติหยุดรับซื้อข้าว ปิดกิจการเนื่องจากขาดทุน
นายอนันต์ สุวรรณรัตน์ อธิบดีกรมการข้าว กระทรวงเกษตรและสหกรณ์ ชี้แจงกรณีโรงสีจังหวัดพิจิตรประสบภาวะวิกฤติหยุดรับซื้อข้าว ปิดกิจการเนื่องจากขาดทุน นั้น กรมการข้าว ขอชี้แจงว่าในฤดูนาปี ปี 2561/62 นี้ จังหวัดพิจิตร มีพื้นที่เป้าหมายการส่งเสริมการปลูกข้าว รวมทั้งสิ้น 1,498,315 ไร่ แบ่งเป็นข้าวหอมมะลิ 409,742 ไร่ ข้าวหอมไทย 4,040 ไร่ ข้าวเจ้า 1,058,533 ไร่ และข้าวอื่นๆ 26,000 ไร่ มีการปลูกข้าวแล้วทั้งสิ้น 1,751,533 ไร่ คาดว่าจะได้ผลผลิต 952,156 ตันข้าวเปลือก ขณะนี้ชาวนามีการเก็บเกี่ยว และจําหน่ายข้าวไปแล้วในพื้นที่ 647,759 ไร่ ผลผลิต 352,132 ตัน คิดเป็นร้อยละ 37 ของผลผลิตทั้งหมด ยังเหลือข้าวที่ยังไม่เก็บเกี่ยวอีกในพื้นที่ 1,103,765 ไร่ ผลผลิต 600,024 ตัน ขณะที่ปัจจุบันจังหวัดพิจิตร มีโรงสีซึ่งสามารถรับซื้อข้าวเปลือกจากเกษตรกร 37 โรง กําลังการผลิตรวม 12,647 ตันต่อวัน แบ่งเป็น โรงสีข้าวขนาดใหญ่ จํานวน 10 โรง มีเงินทุนหมุนเวียนมาก สามารถรับซื้อข้าวเปลือกจากเกษตรกรได้ตลอดปี และโรงสีข้าวขนาดเล็กและขนาดกลางจํานวน 27 โรง มีการรับซื้อข้าวเปลือกแต่จะรับซื้อข้าวเปลือกในช่วงที่ผลผลิตออกสู่ตลาดมากในช่วงเดือนตุลาคม - มกราคม ซึ่งขณะนี้มีผู้ประกอบการโรงสีขนาดเล็กและขนาดกลางบางราย ประสบปัญหาขาดสภาพคล่อง ในการรับซื้อข้าวเปลือกจากเกษตรกร เนื่องจาก สถาบันการเงิน จํากัดวงเงินสินเชื่อ และต้องใช้หลักประกันที่สูง ประกอบกับไม่มีคําสั่งซื้อข้าวสารจากผู้ส่งออกทําให้ต้องหยุดการรับซื้อข้าวเปลือกชั่วคราวจากเกษตรกร อย่างไรก็ตามในจังหวัดพิจิตร จะมีผู้ประกอบการ ท่าข้าวในพื้นที่ ที่จะรับซื้อ และรวบรวมผลผลิตข้าวเปลือกจากเกษตรกรแทนโรงสีที่หยุดการรับซื้อแล้วไปจําหน่ายต่อให้กับโรงสีข้าวขนาดใหญ่ต่อไป
-----------------------------
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยจำกัดการให้บริการสำหรับรถยนต์ทั่วไปบนทางพิเศษทุกด่าน ทุกสายทางช่วงเคอร์ฟิว ยกเว้นรถที่ได้รับอนุญาต [กระทรวงคมนาคม]
วันศุกร์ที่ 10 เมษายน 2563
การทางพิเศษแห่งประเทศไทยจํากัดการให้บริการสําหรับรถยนต์ทั่วไปบนทางพิเศษทุกด่าน ทุกสายทางช่วงเคอร์ฟิว ยกเว้นรถที่ได้รับอนุญาต [กระทรวงคมนาคม]
การทางพิเศษแห่งประเทศไทยจํากัดการให้บริการสําหรับรถยนต์ทั่วไปบนทางพิเศษทุกด่าน ทุกสายทางช่วงเคอร์ฟิว ยกเว้นรถที่ได้รับอนุญาต
การทางพิเศษแห่งประเทศไทยจํากัดการให้บริการสําหรับรถยนต์ทั่วไปบนทางพิเศษทุกด่าน
ทุกสายทางช่วงเคอร์ฟิวยกเว้นรถที่ได้รับอนุญาต
การทางพิเศษแห่งประเทศไทย (กทพ.) กระทรวงคมนาคมแจ้งจํากัดการให้บริการสําหรับรถยนต์ทั่วไปบนทางพิเศษ ตามประกาศสถานการณ์ฉุกเฉินฯ โดยออกข้อกําหนดห้ามบุคคลใดทั่วราชอาณาจักรออกนอกเคหสถาน ระหว่างเวลา 22.00 - 04.00 น. ของวันรุ่งขึ้น ยกเว้นรถที่ได้รับอนุญาตตามข้อกําหนดดังกล่าว
ตามที่นายกรัฐมนตรีได้มีประกาศสถานการณ์ฉุกเฉิน ห้ามบุคคลใดทั่วราชอาณาจักรออกนอกเคหสถาน ระหว่างเวลา 22.00 - 04.00 น. ของวันรุ่งขึ้น ตั้งแต่วันที่ 3 เมษายน 2563 เนื่องจากสถานการณ์การแพร่ระบาดของโรคติดเชื้อไวรัสCOVID-19 กทพ. จึงมีความจําเป็นต้องจํากัดการให้บริการสําหรับรถยนต์ทั่วไปบนทางพิเศษทุกด่าน ทุกสายทาง ระหว่างเวลา 22.00 -​04.00 น. ของวันรุ่งขึ้น สําหรับรถที่ได้รับการอนุญาตตามข้อกําหนดดังกล่าว อาทิ รถขนส่งสินค้าอุปโภคบริโภค รถขนส่งผลผลิตการเกษตร รถขนส่งยา เวชภัณฑ์ เครื่องมือแพทย์ รถขนส่งน้ํามันเชื้อเพลิง รถรับ -​ส่ง ผู้เดินทางไปและกลับจากท่าอากาศยาน และรถที่ได้รับอนุญาตอื่น ๆ รวมถึงรถเฉพาะกิจฉุกเฉิน และรถพยาบาล สามารถแจ้งเจ้าหน้าที่ประจําหน้าด่านเก็บค่าผ่านทางพิเศษเพื่อขออนุญาตขึ้นใช้ทางพิเศษได้เป็นกรณี ๆ ไป
ทั้งนี้ ในช่วงระหว่างเวลา 22.00 -​04.00 น. ของวันรุ่งขึ้นกทพ. จะแสดงสัญลักษณ์ไฟกากบาทสีแดงบนหลังคาคลุมตู้เก็บค่าผ่านทางพิเศษทุกตู้ที่ปิดใช้งาน ทั้งตู้ระบบเก็บเงินสดและตู้ระบบอัตโนมัติ (Easy Pass)โดยจะเปิดให้บริการเฉพาะตู้ระบบเก็บเงินสด จํานวน 1 ตู้ เพื่อรองรับรถที่ได้รับอนุญาตตามข้อกําหนดให้สามารถขึ้นใช้ทางพิเศษได้ สอบถามรายละเอียดเพิ่มเติมได้ที่EXAT Call Centerโทร. 1543 ตลอด 24 ชั่วโมง
กระทรวงคมนาคม
8 เมษายน 2563
รัฐบาลไทย-ข่าวทำเนียบรัฐบาล-ประธานบริษัท China Railway Engineering Corporation จำกัด และคณะ เข้าเยี่ยมคารวะรองนายกรัฐมนตรี
วันพฤหัสบดีที่ 23 สิงหาคม 2561
ประธานบริษัท China Railway Engineering Corporation จํากัด และคณะ เข้าเยี่ยมคารวะรองนายกรัฐมนตรี
ประธานบริษัท China Railway Engineering Corporation จํากัด และคณะ เข้าเยี่ยมคารวะรองนายกรัฐมนตรี
วันนี้ (วันพฤหัสบดีที่ 23 ส.ค. 2561) เวลา 15.00 น. นายหลี่ ฉางจิ้น (Li Changjin) ประธานบริษัท China Railway Engineering Corporation จํากัด เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี เพื่อหารือเกี่ยวกับโอกาสการค้าการลงทุนระหว่างไทยและจีน ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการหารือ ดังนี้
รองนายกรัฐมนตรีกล่าวต้อนรับประธานบริษัท China Railway Engineering Corporation จํากัด ซึ่งเป็นบริษัทใหญ่ที่มีชื่อเสียงระดับโลก ได้รับการจัดอันดับจากนิตยสาร Fortune ประจําปี 2561 ให้อยู่ในอันดับที่ 58 ของบริษัทที่มีรายได้สูงสุด 500 บริษัท ทั่วโลก การมาเยือนไทยครั้งนี้จึงนับว่ามีความสําคัญและเป็นโอกาสที่ทั้งสองฝ่ายจะแสวงหาความร่วมมือให้มากยิ่งขึ้น เพราะประเทศไทยในอีก 4-5 ปี ข้างหน้า จะมีการลงทุนในโครงสร้างพื้นฐานอีกหลายโครงการ และประเทศไทยยังจะเชื่อมโยงโครงสร้างพื้นฐานไปยังประเทศเพื่อนบ้านของไทยด้วย ซึ่งโครงการเหล่านี้จะเป็นช่องทางให้เอกชนจีนเข้ามาร่วมลงทุน จึงขอให้ บริษัท China Railway Engineering Corporation จํากัด ติดตามข้อมูลจากสํานักงานคณะกรรมการส่งเสริมการลงทุนอย่างใกล้ชิด
ประธานบริษัท China Railway Engineering Corporation จํากัด กล่าวว่า การมาเยือนไทยครั้งนี้ นับเป็นโอกาสที่ดี ที่บริษัทฯ จะติดตามความคืบหน้าของโครงการก่อสร้างพื้นฐานต่าง ๆ ของไทย เพราะบริษัทฯ มีความสนใจที่จะลงทุนในโครงการต่าง ๆ ของไทย โดยเฉพาะทางด้านการออกแบบระบบรถไฟความเร็วสูง รวมทั้งสนใจที่จะจัดตั้งสํานักงานใหญ่ (Headquarters) ในไทยด้วย จึงหวังเป็นอย่างยิ่งว่าจะได้ร่วมมือกับไทยมากยิ่งขึ้นในอนาคต
รัฐบาลไทย-ข่าวทำเนียบรัฐบาล-รัฐบาลแจงกรณีโยกย้าย ผอ.สำนักพุทธ เพื่อความเหมาะสมและตอบสนองงานสำคัญของชาติให้สำเร็จ ย้ำทุกอย่างเป็นไปตามขั้นตอนทางราชการ เชื่อมั่นยุติเรื่องได้เรียบร้อยในเร็ววันนี้
วันศุกร์ที่ 8 กันยายน 2560
รัฐบาลแจงกรณีโยกย้าย ผอ.สํานักพุทธ เพื่อความเหมาะสมและตอบสนองงานสําคัญของชาติให้สําเร็จ ย้ําทุกอย่างเป็นไปตามขั้นตอนทางราชการ เชื่อมั่นยุติเรื่องได้เรียบร้อยในเร็ววันนี้
รัฐบาลแจงกรณีโยกย้าย ผอ.สํานักพุทธ เพื่อความเหมาะสมและตอบสนองงานสําคัญของชาติให้สําเร็จ ย้ําทุกอย่างเป็นไปตามขั้นตอนทางราชการ เชื่อมั่นยุติเรื่องได้เรียบร้อยในเร็ววันนี้
วันที่ 8 กันยายน 2560 พล.ท.สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่ พ.ต.ท. พงศ์พร พราหมณ์เสน่ห์ ผู้อํานวยการสํานักงานพระพุทธศาสนาแห่งชาติ (พศ.) ทําหนังสือแย้งความเห็นของ รมต.นร. (นายออมสิน ชีวะพฤกษ์) ที่อนุญาตให้ไปช่วยราชการสํานักงานปลัดสํานักนายกรัฐมนตรี (สปน.) เป็นการชั่วคราว ตามที่ สปน.ร้องขอยืมตัวไปช่วยราชการ ตั้งแต่วันที่ 29 ส.ค.60 เป็นต้นไป จนกว่าจะทรงพระกรุณาโปรดเกล้าฯ ให้พ้นจากตําแหน่ง ผอ.พศ. และแต่งตั้งให้ดํารงตําแหน่งผู้ตรวจราชการสํานักนายกรัฐมนตรี โดยระบุว่ายังไม่มีคําสั่งที่เป็นทางการจากผู้บังคับบัญชา นั้น
“ขณะนี้นายกรัฐมนตรีได้มีคําสั่งสํานักนายกรัฐมนตรี ที่ 220/2560 ลงวันที่ 8 ก.ย.60 ให้ พ.ต.ท.พงศ์พร ไปปฏิบัติราชการที่สํานักงานปลัดสํานักนายกรัฐมนตรีตั้งแต่บัดนี้เป็นต้นไปแล้ว จึงนับว่าทุกอย่างเป็นไปตามขั้นตอนของระเบียบการบริหารราชการแผ่นดินอย่างถูกต้องแล้วทุกประการ”
ทั้งนี้ พล.อ.ประยุทธ์ จันทร์โอชา นายกรัฐมนตรี เน้นย้ําว่า การดําเนินการดังกล่าวเป็นไปเพื่อความเหมาะสม เพราะระหว่างนี้ พศ. มีภารกิจสําคัญ 4 เรื่องที่ต้องทําให้สําเร็จ ซึ่งต้องมีผู้นําหน่วยที่ได้รับการยอมรับและไว้วางใจจากคณะสงฆ์ หน่วยงานภายนอก และเจ้าหน้าที่ใน พศ.เอง รวมทั้งทํางานร่วมกับทุกภาคส่วนได้อย่างใกล้ชิดและเป็นไปด้วยความราบรื่น โดยภารกิจสําคัญประกอบด้วย 1) เป็นเลขาธิการมหาเถรสมาคม (มส.) 2) ปราบปรามการทุจริต ที่ต้องตรวจสอบทั้งคนใน พศ.ไปจนถึงระดับวัดและชาวบ้าน 3) จัดศาสนพิธีในพระราชพิธีถวายพระเพลิงพระบรมศพ รัชกาลที่ 9 ร่วมกับกรมการศาสนา 4) แก้ไขปัญหาที่ดินสนามกอล์ฟอัลไพน์ ที่ พศ. มส. ตํารวจ และกรมที่ดิน ต้องทํางานร่วมกัน โดยช่วงนี้จะให้นายกนก แสนประเสริฐ รอง ผอ.พศ.รักษาการแทนไปพลางก่อน
ส่วนกรณีที่ สปน.มอบหมายให้ พ.ต.ท.พงศ์พร รับผิดชอบดูแลเขตตรวจราชการที่ 8 ของสํานักนายกรัฐมนตรี 5 จังหวัด ได้แก่ จ.สงขลา สตูล ปัตตานี ยะลา และนราธิวาส นั้น เป็นการแบ่งงานภายใน สปน. โดยได้แบ่งงานจากผู้ตรวจคนหนึ่งที่ต้องดูแลรับผิดชอบถึง 2 เขตตรวจราชการ ซึ่งการปฏิบัติงานจริงนั้นจะอยู่ที่ กทม. เป็นหลัก เพราะต้องประสานงานกับผู้บังคับบัญชาและหน่วยงานในส่วนกลางที่มีอํานาจหน้าที่รับผิดชอบงานและปัญหาในแต่ละเรื่อง ส่วนการลงพื้นที่ตรวจราชการนั้นเป็นไปตามความเหมาะสมและจําเป็น
“ท่านนายกฯ ระบุว่า พ.ต.ท.พงศ์พร เป็นข้าราชการที่ปฏิบัติหน้าที่ได้ดี และมีความมุ่งมั่นตั้งใจในการทํางาน จึงเชื่อว่าจะมีความเข้าใจเหตุผลและขั้นตอนทุกอย่างเป็นอย่างดี ทั้งนี้ นายกฯ ได้รับรายงานจากนายวิษณุ เครืองาม รองนายกรัฐมนตรี ว่า เรื่องดังกล่าวจะยุติลงด้วยดีในเร็ววันนี้ และไม่กระทบต่อภารกิจสําคัญของ พศ. ที่ต้องดําเนินการให้ลุล่วงต่อไป”
----------------------------
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงาน “Digital Thailand Big Bang Regional 2018” ที่ จ.ขอนแก่น
วันจันทร์ที่ 9 กรกฎาคม 2561
รมว.ดิจิทัลฯ เป็นประธานเปิดงาน “Digital Thailand Big Bang Regional 2018” ที่ จ.ขอนแก่น
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาและนิทรรศการนานาชาติในระดับภูมิภาค “Digital Thailand Big Bang Regional 2018” ภายใต้แนวคิด “Digital Transformation Thailand : โลกเปิด เราปรับ ประเทศเปลี่ยน” ที่จังหวัดขอนแก่น ระหว่างวันที่ 6–8 กรกฎาคม 2561 โดยกระทรวงดิจิทัลฯ ได้มอบหมายให้สํานักงานส่งเสริมเศรษฐกิจดิจิทัล (ดีป้า) เป็นเจ้าภาพจัดขึ้น และมีทุกหน่วยงานในสังกัดกระทรวงฯ รวมทั้งหน่วยงานพันธมิตร สนับสนุนการจัดงานดังกล่าว เพื่อสร้างความตระหนักในการเพิ่มโอกาสการเข้าถึงและรับรู้ด้านนวัตกรรมดิจิทัลอย่างเท่าเทียมกันให้กับประชาชนในส่วนภูมิภาค และร่วมสัมผัสกับนวัตกรรมและเทคโนโลยีที่ล้ําสมัย โดยจังหวัดขอนแก่นถือเป็นศูนย์กลางของภาคตะวันออกเฉียงเหนือ ที่ภาครัฐและภาคเอกชนมีความตื่นตัวและมีความพร้อม รวมทั้งเกิดความร่วมมืออย่างแข็งขันในการร่วมกันพัฒนาและบริหารจัดการเมืองในรูปแบบ Smart City ที่เป็นรูปธรรม ซึ่งมีความคืบหน้าไปอย่างต่อเนื่อง อาทิ ระบบขนส่งมวลชนสาธารณะอย่างโมเดลรถราง Smart Mobility อีกทั้งศักยภาพด้านอุตสาหกรรมดิจิทัลอื่นๆ เช่น Smart Living (Smart Health and Medical Hub), Smart Economy และ Smart Governance โดยได้เริ่ม มีการเชื่อมต่อและบูรณาการข้อมูลเพื่อให้สามารถบริหารจัดการได้อย่างรวดเร็วและมีประสิทธิภาพ สอดคล้องนโยบายการเป็นเมือง MICE City ที่ครบทุกด้านในทุกมิติ ทั้งนี้ การจัดงาน Digital Thailand Big Bang Regional 2018 ได้คัดเลือก 4 หัวเมืองศูนย์กลางของแต่ละภูมิภาคเป็นพื้นที่จัดงานฯ ได้แก่ จ.ขอนแก่น จ.เชียงใหม่ จ.ระยอง และ จ.สงขลา ซึ่งเป็นเมืองนําร่องของโครงการ Smart City ภายใต้โครงสร้างพื้นฐานดิจิทัลเป็นตัวกลางในการขับเคลื่อนที่สําคัญ เมื่อวันที่ 6 กรกฎาคม 2561 ณ คอนเวนชั่นฮอลล์ ชั้น 5 ศูนย์การค้าเซ็นทรัลพลาซ่า ขอนแก่น อําเภอเมือง จังหวัดขอนแก่น
**********************
รัฐบาลไทย-ข่าวทำเนียบรัฐบาล-ก.ยุติธรรม หารือแนวทางการส่งเสริมและพัฒนาคุณภาพชีวิตคนพิการ กระทรวงยุติธรรม ครั้งที่ ๑/๒๕๖๓
วันศุกร์ที่ 22 พฤษภาคม 2563
ก.ยุติธรรม หารือแนวทางการส่งเสริมและพัฒนาคุณภาพชีวิตคนพิการ กระทรวงยุติธรรม ครั้งที่ ๑/๒๕๖๓
นายประสาร มหาลี้ตระกูล รองปลัดกระทรวงยุติธรรม เป็นประธานการประชุม คณะกรรมการการส่งเสริม และพัฒนาคุณภาพชีวิตคนพิการ กระทรวงยุติธรรม เพื่อหารือแนวทางการจ้างงานคนพิการของ กระทรวงยุติธรรม ครั้งที่ ๑/๒๕๖๓
ในวันพฤหัสบดีที่ ๒๑ พฤษภาคม ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ นายประสาร มหาลี้ตระกูล รองปลัดกระทรวงยุติธรรม เป็นประธานการประชุม คณะกรรมการการส่งเสริม และพัฒนาคุณภาพชีวิตคนพิการ กระทรวงยุติธรรม เพื่อหารือแนวทางการจ้างงานคนพิการของ กระทรวงยุติธรรม ครั้งที่ ๑/๒๕๖๓ รายงานจํานวนผู้ปฏิบัติงาน และจํานวนคนพิการที่มีอยู่ ในสังกัดกระทรวงยุติธรรม ประจําปีงบประมาณ พ.ศ. ๒๕๕๕ - ๒๕๖๑รวมถึงจํานวนผู้ปฏิบัติงาน และจํานวนคนพิการที่มีอยู่ในปัจจุบัน ข้อมูลเปรียบเทียบการจ้างงานคนพิการ และสรุปปัญหาในการดําเนินการตาม พ.ร.บ.ส่งเสริมและพัฒนาคุณภาพชีวิตคนพิการ นอกจากนี้ พิจารณาการกําหนดแนวทางในการดําเนินการตาม พ.ร.บ.ส่งเสริมและพัฒนาคุณภาพชีวิตคนพิการ พ.ศ. ๒๕๕๐
รัฐบาลไทย-ข่าวทำเนียบรัฐบาล-รองนายกฯ ประวิตร กำชับ คกก.นโยบายการประมงแห่งชาติ เดินหน้าแก้ไขปัญหา IUU ให้ยั่งยืน  เห็นชอบมาตรการคนต่างด้าว ป้องกันแรงงานประมงทะเลขาดแคลน
วันพฤหัสบดีที่ 5 มีนาคม 2563
รองนายกฯ ประวิตร กําชับ คกก.นโยบายการประมงแห่งชาติ เดินหน้าแก้ไขปัญหา IUU ให้ยั่งยืน  เห็นชอบมาตรการคนต่างด้าว ป้องกันแรงงานประมงทะเลขาดแคลน
รองนายกฯ ประวิตร กําชับ คกก.นโยบายการประมงแห่งชาติ เดินหน้าแก้ไขปัญหา IUU ให้ยั่งยืน  เห็นชอบมาตรการคนต่างด้าว ป้องกันแรงงานประมงทะเลขาดแคลน
วันนี้ (5 มีนาคม 2563) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการประมงแห่งชาติ ครั้งที่ 2/2563 ร่วมกับหน่วยงานที่เกี่ยวข้อง
ที่ประชุมรับทราบความก้าวหน้าการดําเนินการจัดตั้งเครือข่าย The AN-IUU (The ASEAN Network for Combating IUU Fishing) ที่มีวัตถุประสงค์เพื่อเพิ่มความร่วมมือของภูมิภาคในการแลกเปลี่ยนข้อมูลได้อย่างทันท่วงทีและความร่วมมือการใช้ข้อมูลจาก MCS เพิ่มขีดความสามารถของประเทศสมาชิกและความสามารถการติดตาม ควบคุมและเฝ้าระวัง และการต่อต้านการทําประมง IUU ผ่านแนวทางปฏิบัติที่ดีในการเผยแพร่ขัอมูล โดยเฉพาะการเฝ้าระวังทางทะเล การสืบสวนสอบสวนและประสบการณ์ของเครือข่าย โดยมีการร่างเอกสาร จํานวน 3 ฉบับ ได้แก่ 1) Cooperation Framework 2) Term of References และ 3) Rules of Procedures โดยสํานักงานเลขาธิการอาเซียนได้แจ้งเวียนเอกสารแก่สมาชิกอาเซียน เพื่อพิจารณาให้ข้อคิดเห็น ซึ่งปรากฏว่า มีไทย สิงค์โปร์ และสาธารณรัฐอินโดนีเซียเท่านั้นที่ส่งความคิดเห็นต่อร่างเอกสารดังกล่าว ดังนั้น สํานักเลขาธิการอาเซียนจะได้นําความคิดเห็นของทั้งสามประเทศแจ้งเวียนประเทศสมาชิกอาเซียนพิจารณาอีกครั้ง
ที่ประชุมเห็นชอบร่างประกาศ จํานวน 2 ฉบับ ดังนี้ 1) ร่างประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ. .... 2) ร่างประกาศกระทรวงมหาดไทย เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ สําหรับคนต่างด้าวสัญชาติกัมพูชา ลาว และเมียนมา สามารถยื่นคําขอรับหนังสือคนประจําเรือ เพื่ออยู่ในราชอาณาจักรเป็นการชั่วคราว และทํางานกับนายจ้างในกิจการประมงทะเล พ.ศ. .... เพื่อแก้ไขปัญหาการขาดแคลนแรงงานในภาคประมงทะเล โดยใช้มาตรา 83 แห่งพระราชกําหนดการประมง พ.ศ. 2558
รวมถึงเห็นชอบการจัดส่งคําสั่งคณะกรรมการนโยบายการประมงแห่งชาติแต่งตั้งคณะกรรมการเฉพาะกิจฉบับแปลภาษาอังกฤษให้สหภาพยุโรปได้มีความเข้าใจ และแสดงความโปร่งใส ความจริงใจในการแก้ปัญหา IUU และเห็นชอบแต่งตั้งคณะกรรมการแก้ไขปัญหาผลกระทบการทําประมงต่อสัตว์ทะเลหายาก และสัตว์ทะเลเลี้ยงลูกด้วยนม รวมถึงเห็นชอบให้ดําเนินการนําเรือประมงออกนอกระบบ เพื่อการจัดการทรัพยากรประมงทะเลที่ยั่งยืน
พร้อมกันนี้ รองนายกรัฐมนตรี ได้กําชับในที่ประชุมว่า ให้เร่งขับเคลื่อนการแก้ไขปัญหาการทําประมงผิดกฎหมาย(IUU) อย่างจริงจัง โปร่งใส โดยให้หน่วยงานที่เกี่ยวข้อง บังคับใช้กฎหมายควบคู่กับการผ่อนปรนการประกอบการทําประมงทะเลอย่างเหมาะสม การปรับปรุงกฎหมายจะต้องให้สอดคล้องกับนโยบายของรัฐบาล และต้องไม่ขัดต่อพันธกรณีระหว่างประเทศ โดยคํานึงถึงประโยชน์สูงสุดต่อการบริหารทรัพยากรประมงทะเลที่ยั่งยืน ทั้งนี้ ขอให้ทุกหน่วยงานมีการสร้างการรับรู้ความเข้าใจให้ผู้ประกอบการ และแรงงานประมงตลอดจนประชาชน ได้รับทราบเพื่อมีส่วนร่วมในการแก้ปัญหาร่วมกันต่อไป
........................................
กลุ่มประชาสัมพันธ์และเผยแพร่ สํานักโฆษก